ประกาศกระทรวงการคลังเรื่อง ลักษณะสี และขนาดธนบัตรที่ระลึกชนิดราคา ๗๐ บาทที่จะนำออกใช้[๑] เนื่องในโอกาสการจัดงานฉลองสิริราชสมบัติครบ๗๐ ปี ๙ มิถุนายน ๒๕๕๙ธนาคารแห่งประเทศไทยเห็นเป็นการสมควรนำธนบัตรที่ระลึกชนิดราคา ๗๐ บาทออกใช้เพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช ณสมัยอันเป็นมหามงคลนี้ รัฐมนตรีว่าการกระทรวงการคลัง อาศัยอำนาจตามความในมาตรา ๑๔วรรคสองแห่งพระราชบัญญัติเงินตรา พ.ศ. ๒๕๐๑ จึงประกาศลักษณะ สี และขนาดของธนบัตรที่ระลึกชนิดราคา๗๐ บาท ดังต่อไปนี้๑.ลักษณะและสีก.ด้านหน้าตอนกลาง มีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันในฉลองพระองค์เครื่องแบบเต็มยศจอมทัพฉลองพระองค์ครุยมหาจักรีบรมราชวงศ์ ทรงเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์และพระสังวาลปฐมจุลจอมเกล้าวิเศษพิมพ์ด้วยสีน้ำตาล เบื้องหลังเป็นลายรัศมีและลายพื้นสีเหลืองอมส้มเบื้องซ้ายมุมบน มีรูปพระครุฑพ่าห์สีแดง เบื้องขวามุมบนมีตราสัญลักษณ์ฉลองสิริราชสมบัติครบ ๗๐ ปี สีน้ำตาลด้านล่างของพระบรมฉายาสาทิสลักษณ์มีตัวเลขไทย ๗๐สีแดงภายในมีแถวตัวเลขอารบิก 70 ขนาดจิ๋วสีขาวอ่านได้ชัดเจนโดยใช้แว่นขยาย ถัดลงมามีหมวดอักษรและเลขหมายไทยสีแดงบริเวณด้านซ้ายและด้านขวาของตัวเลขไทย ๗๐ มีลายมือชื่อและข้อความ รัฐมนตรีว่าการกระทรวงการคลัง ผู้ว่าการธนาคารแห่งประเทศไทย รัฐบาลไทย ธนบัตรเป็นเงินที่ชำระหนี้ได้ตามกฎหมาย และ เจ็ดสิบบาท สีน้ำตาลองค์ประกอบทั้งหมดนี้พิมพ์บนลายพื้นและลายไทยสีเหลืองสีเหลืองอมส้ม สีส้ม และสีส้มเข้มข.ด้านหลังตอนกลางมีพระบรมสาทิสลักษณ์พระบาทสมเด็จพระเจ้าอยู่หัวรัชกาลปัจจุบัน ทรงเครื่องบรมขัตติยราชภูษิตาภรณ์ทรงพระแสงขรรค์ชัยศรี พิมพ์ด้วยสีน้ำตาล เบื้องหลังเป็นลายรัศมีและลายพื้นสีเหลืองอมส้มเบื้องซ้ายมุมบน มีตัวเลขอารบิก 70 สีทอง เบื้องขวามุมบนมีรูปพระครุฑพ่าห์สีแดงด้านล่างของพระบรมสาทิสลักษณ์มีลายไทยและข้อความที่ระลึกเฉลิมพระเกียรติพระบาทสมเด็จพระเจ้าอยู่หัวเนื่องในโอกาสฉลองสิริราชสมบัติครบ๗๐ ปี ๙ มิถุนายน ๒๕๕๙ สีแดงเบื้องขวามุมล่างมีตัวเลขไทย ๗๐ ประกอบกับลายไทยสีน้ำตาลแดง โดยรอบตัวเลข ๐ มีแถวตัวเลขอารบิก 70 ขนาดจิ๋วสีน้ำตาลแดง อ่านได้ชัดเจนโดยใช้แว่นขยายองค์ประกอบทั้งหมดนี้พิมพ์บนลายพื้นและลายไทยสีเหลืองสีเหลืองอมส้ม สีส้ม และสีแดงค.ลักษณะพิเศษ(๑)กระดาษธนบัตรมีเส้นใยเรืองแสง ซึ่งมองไม่เห็นด้วยแสงธรรมชาติแต่จะเห็นเรืองแสงเป็นสีเหลือง สีแดง และสีน้ำเงินภายใต้รังสีเหนือม่วง(๒)หมึกพิมพ์ด้านหน้ารูปพระครุฑพ่าห์สีแดงที่เบื้องซ้ายมุมบน ภายในมีตัวเลขอารบิก70 ซ่อนไว้ซึ่งมองเห็นได้เมื่อเอียงธนบัตรเข้าหาแสงสว่างในมุมมองที่เหมาะสมตัวเลขไทย ๗๐ที่ด้านล่างของพระบรมฉายาสาทิสลักษณ์ พิมพ์ด้วยหมึกพิมพ์พิเศษสีแดงจะเป็นประกายระยิบระยับเมื่อพลิกธนบัตรไปมาลายรัศมีและลายพื้นเบื้องหลังพระบรมฉายาสาทิสลักษณ์ พิมพ์ด้วยหมึกพิมพ์พิเศษสีเหลืองอมส้มจะเปลี่ยนเป็นสีเหลืองเรืองแสงภายใต้รังสีเหนือม่วงหมวดอักษรและเลขหมายไทย พิมพ์ด้วยหมึกพิมพ์พิเศษสีแดง จะเปลี่ยนเป็นสีส้มเรืองแสงภายใต้รังสีเหนือม่วง(๓)หมึกพิมพ์ด้านหลังตัวเลขอารบิก 70 ที่เบื้องซ้ายมุมบน พิมพ์ด้วยหมึกพิมพ์พิเศษสีทอง จะเปลี่ยนเป็นสีเขียวเมื่อพลิกธนบัตรไปมาตัวเลขไทย ๗๐ประกอบกับลายไทยที่เบื้องขวามุมล่าง พิมพ์ด้วยหมึกพิมพ์พิเศษสีน้ำตาลแดงจะเป็นประกายระยิบระยับเมื่อพลิกธนบัตรไปมาลายรัศมีและลายพื้นเบื้องหลังพระบรมสาทิสลักษณ์พิมพ์ด้วยหมึกพิมพ์พิเศษสีเหลืองอมส้ม จะเปลี่ยนเป็นสีเหลืองเรืองแสงภายใต้รังสีเหนือม่วง๒.ขนาดธนบัตรกว้าง๘๙ มิลลิเมตร ยาว ๑๖๒ มิลลิเมตรประกาศณ วันที่ ๑๒ พฤษภาคม พ.ศ. ๒๕๕๙อภิศักดิ์ตันติวรวงศ์รัฐมนตรีว่าการกระทรวงการคลังปุณิกา/ปริยานุช/จัดทำ๒๖พฤษภาคม ๒๕๕๙ปิยะธิดา/ปรับปรุง๕ ตุลาคม ๒๕๖๑[๑] ราชกิจจานุเบกษาเล่ม ๑๓๓/ตอนพิเศษ ๑๑๖ ง/หน้า ๑/๑๘ พฤษภาคม ๒๕๕๙